kardosdrur/scandi-wiki huggingface dataset:
Rudehøj Efterskole

Rudehøj Efterskole er en efterskole med kristen baggrund. Efterskolen ligger i Odder og udspringer fra Oasebevægelsen og har tæt samarbejde med DanskOase og Børne- og UngdomsOase. 

Eleverne bor på enten pige- eller drengegang – på henholdsvis 2 eller 3 personers værelser med eget toilet og bad. Eleverne er fordelt fra 8.-10. klasse, mens skolen også har en lederlinje som alternativ til 10. klasse.

Fodnoter

Eksterne henvisninger 
 Rudehøj på efterskole.dk 

Efterskoler
Etableret i 2001
Odder
Solsbæk

Solsbæk eller Professorens Plantage er et mindre Natura 2000-område (nr. 11) og habitatområde i Nordjylland, ved østkysten af Vendsyssel, syd for Sæby. Området, der er på 33 ha, ligger i Volstrup Sogn, Frederikshavn Kommune ved udløbet af det mindre vandløb, Solsbæk.

Solsbækmrådet består hovedsagelig af forskellige klittyper, som dannes på kalkrigt sand; kalkindholdet stammer fra knuste skaller fra muslinger og snegle.

Området har forekomster af både grå, grønne og enebærklitter samt klithede. Grønsværsklitten har nogle steder et tæt tæppe af artsrig urtevegetation, bl.a. med ansvarsarten Nikkende Kobjælde. Gråklitten har åbne vindbrud og forholdsvis høj artsdiversitet af forskellige laver.

Området ejes af staten, og blev fredet i 1972 med formålet at sikre almenhedens mulighed for ophold og færdsel.

Eksterne kilder og henvisninger 

 Kort over området
 Naturplan for Natura 2000-område nr. 11 Solsbæk
 Resume af naturstyrelsens plan for Natura 2000-område nr. 11 Solsbæk
 Naturplanen 2016-2021
 Basisanalyse 2016-2021

Natura 2000-planer
EU-habitatområder i Danmark
Lokaliteter i Frederikshavn Kommune
Fredede arealer i Danmark
Caymanøernes kvindefodboldlandshold

Caymanøernes kvindefodboldlandshold er det nationale kvindefodboldlandshold på Caymanøerne som reguleres af Cayman Islands Football Association.

Caymanøerne debuterede i kvalificeringen til OL i Athen, hvor de tabte relativt snævert til Jamaica. Caymanøerne meldte sig derefter til Gold Cup 2006, hvor de tabte samlet i før-kvalificeringen mod De nederlandske antiller. Derefter deltog Caymanøerne i kvalificeringen til OL i Beijing i 2007, hvor de tabte mod Puerto Rico (0-4) og Haiti (2-3). Siden da har Caymanøerne ikke spillet nogen officielle landsholds-kampe i fodbold.

Resultater

VM 

*Omfatter kampe vundet på straffespark.

CONCACAS 

*Omfatter kampe vundet på straffespark.

Eksterne henvisninger 
 http://www.fifa.com/associations/association=cay/ranking/gender=f/index.html 
 Cayman Islands Football Association  

Kvindefodboldlandshold
Kvindefodboldlandshold
Ice Age

Ice Age er en amerikansk computer-animeret film fra 2002, lavet af Blue Sky Studios og udgivet af 20th Century Fox. Den blev instrueret af Carlos Saldanha og Chris Wedge efter en historie af Michael J. Wilson. Historien følger tre forhistoriske pattedyr som forsøger at returnere en tabt menneskebaby til sine forældre. I 2006 kom den første opfølger Ice Age 2: På tynd is, og siden er det blevet til fire film mere; Ice Age 3: Dinosaurerne kommer (2009), Ice Age 4: På gyngende grund (2012), Ice Age: Den vildeste rejse (2016) og Ice Age: Buck Wilds Eventyr (2022).

Handling 

Filmen begynder med et blid sabeltandede egern ved navn Scrat, der forsøger at finde et skjulested til hans agern. Han finder et i sneen, men da han presser agernet ned begynder overfladen at slå revner. Det udløste en lavine og Scrat undslipper med nød og næppe. Han falder ned ad bjerget og trædes på af en flok dyr.
Samtidig er Sid, et klodset dovendyr, som sover i et træ, ved at vågne, han opdager, at hans familie er gået for at undslippe den kommende istid. Han møder mammutten Manfred, der ikke er så interesseret i at følges med Sid, men Sid følges med ham, uanset.

Medvirkende 
Danske stemmer
 Thomas Mørk som Manny 
 Timm Vladimir som Sid 
 Michael Carøe som Diego
 Dick Kaysø som Soto 
 Peter Røschke som Zeke
 ekstra stemmer
 Peter Aude 
 Ann Hjort 
 Paul Hüttel 
 Andreas Hviid 
 Lasse Lunderskov
Originale stemmer
Ray Romano – Manny
John Leguizamo – Sid
Denis Leary – Diego
Goran Višnjić – Soto
Jack Black – Zeke
Chris Wedge – Scrat

Referencer

Eksterne Henvisninger 

Animationsfilm fra USA
Amerikanske film fra 2002
 
Film fra 20th Century Fox
Thorvald Schultz

Rasmus Ludvig Thorvald Schultz, (født 9. september 1896 i Skarrild, død 11. januar 1990 i Fredericia), var en dansk telegrafist og fodboldspiller og den første A-landsholdsspiller fra provinsen. 

Schultz spillede ungdomsfodbold i Skive og fortsatte der som senior i perioden 1912-1915), derefter en sæson i både Fredericia (1916/1917), Vejen (1917/1918) og B.93 (1918/1919), derefter tilbage for yderligere en sæson i Fredericia (1919/1920) og fem sæsoner i Vejen (1920/1925). Han afsluttede karrieren med en tredje gang i Fredericia (1926/1930). 

Schultz blev den første A-landsholdsspiller fra provinsen. I de første 15 år, spillede Danmark 46 landskampe, hvor man havde benyttet 72 spillere alle fra københavnske klubber (Frem, AB, B.93, KB, B.1903 og ØB). Den 17. juni 1923 debuterede Schultz mod Schweiz, som blev besejret foran 25.000 tilskuere i Idrætsparken med 3-2. 
Han spillede yderligere en landskamp både i 1924 mod Schweiz og 1925 mod Finland. 

Efter den aktive karrieren, var Schultz træner for bl.a. ØB-Fredericia, Horsens, Fredericia og Vejen. Han har i 1924 udgivet en bog, "Fra mange aars fodboldliv", om sin fodboldtid. Han blev i 1927 ansat på Idrætsbladet.

Eksterne henvisninger 
 B93s spillerprofiler
 www.haslund.info – A-landsholdspillere – Thorvald Schultz (73) 
 

Fodboldlandsholdsspillere fra Danmark
Fodboldspillere fra Danmark
Fodboldspillere fra B.93
Fodboldspillere fra Vejen SF
Fodboldspillere fra Skive IK
Fodboldspillere fra FC Fredericia
Fodboldtrænere fra Danmark
The Open Championship 1877

The Open Championship 1877 var en golfturnering afholdt på Musselburgh Links i Musselburgh, Skotland den 6. april 1877 og arrangeret i fællesskab af Prestwick Golf Club, Royal and Ancient Golf Club of St Andrews og Honourable Company of Edinburgh Golfers. Turneringen var den 17. udgave af The Open Championship, og det var anden gang at Musselburgh Links lagde græs til mesterskabet. 24 spillere, 23 professionelle og 1 amatør, deltog i turneringen, som blev afviklet som en slagspilsturnering over 36 huller.

Mesterskabet blev vundet af Jamie Anderson, som dermed vandt titlen for første gang, med to slags forspring til Bob Pringle. Anderson vandt ligeledes de to efterfølgende udgaver af The Open Championship.

Resultater

Kilder / eksterne henvisninger 
OpenGolf.com – Previous Opens – Musselburgh 1877
Antique Golf Clubs from Scotland – Open Championship – 1877: Musselburgh

Noter 

1877
Sport i 1877
Jamie Anderson

James "Jamie" Anderson (27. juni 1842 i St Andrews, Skotland – 1905 i Thornton, Skotland) var en skotsk professionel golfspiller, som tre gange i træk vandt The Open Championship – i 1877 på Musselburgh Links, i 1878 i Prestwick Golf Club og i 1879 på St Andrews Links.

Kun tre andre spillere har vundet The Open Championship tre gange i træk: Tom Morris, Jr. (1868–1870), Bob Ferguson (1880–1882) og Peter Thomson (1954–1956).

Kilder / eksterne henvisninger 
 Prestwick Golf Club – Open Champions at Prestwick – Jamie Anderson  
 Antique Golf Clubs fro Scotland – The Anderson Family 

Golfspillere fra Skotland
Nederlandske Antillers kvindefodboldlandshold

Nederlandske Antillers kvindefodboldlandshold var det nationale kvindefodboldlandshold for De Nederlandske Antiller som blev reguleret af Nederlands Antilliaanse Voetbal Unie. Eftersom landet blev opløst den 10. oktober 2010 som en egen entitet, er kvindefodboldlandsholdet videre skæbne endnu ikke bestemt. Kvindelandsholdet har været inaktivt siden 2006. Herrelandsholdet fortsætter stadigvæk med at spillet, og de har siden hen kvalificeret sig  til den caribiske pokaltunering.

De Nederlandske Antilliers eneste officielle landsholds-optræden var under Gold Cup 2006, hvor de først slog Caymanøerne i den indledende runde, før de i gruppespillet slog de tidligere nederlandske antillers Aruba og tabte mod Surinam.

Eksterne henvisninger 
http://www.fifa.com/associations/association=ant/index.html 
Nederlands Antilliaanse Voetbal Unie 

Kvindefodboldlandshold
Nederlandske Antiller
Édouard Guillaume Eugène Reuss

Édouard Guillaume Eugène Reuss (født 18. juli 1804 i Strasbourg, død 15. april 1891 sammesteds) var en protestantisk teolog.

Reuss blev uddannet i sin fødeby, i Göttingen og Halle a. S., samt i Paris hos orientalisten Silvestre de Sacy. I 1834 blev han ansat ved det protestantiske seminarium i Strasbourg, 1838 blev han professor ved fakultetet, først med det nye Testamente, fra 1864 med det gamle Testamente som hovedfag. Han tog afsked 1888.

Reuss arbejdede dels med Bibelen, dels med urkristendommen, dels med reformationstiden. Til de to sidste områder hører hans Histoire de la théologie chrétienne au siècle apostolique i 2 bind (1852, 3. udgave 1864) og udgivelsen af Calvins skrifter i 59 bind, som han foretog sammen med andre (1863—1900).

Særligt ry har han som en af de første, der har fremsat hovedprincipperne i den opfattelse af de gammeltestamentlige skrifters
historie, der senere udformedes af Graf, Kuenen og Wellhausen, og hvis hovedpunkt er, at Loven er yngre end Profeterne. Dette skete i en forelæsning 1834.

Han udgav 1881 Die Geschichte der heiligen Schriften des Alten Testaments (2. oplag 1890). En fransk oversættelse af hele Bibelen med kommentar udkom i 16 bind 1874—81; en tysk udgave af den gammeltestamentlige del fremkom i 6 bind efter hans død, fra 1892.

Kilder 

 

Orientalister fra Frankrig
Orientalister fra Tyskland
Teologer fra Frankrig
Teologer fra Tyskland
Bibelforskere
Kirkehistorikere fra Tyskland
Franskmænd i 1800-tallet
Tyskere i 1800-tallet
Personer fra Strasbourg
Salmonsens
Antoine-Isaac Silvestre de Sacy

Antoine-Isaac, baron Silvestre de Sacy (født 21. september 1758 i Paris, død 21. februar 1838 sammesteds) var en fransk orientalist.

Silvestre de Sacy studerede jura i Paris, men arbejdede sig samtidig på egen hånd ind i flere østerlandske sprog, særlig arabisk, persisk og tyrkisk; i 1785 blev han medlem af Académie des inscriptions et belles-lettres og straks medlem af en komité, som skulle besørge udgivet udvalg af de vigtigste østerlandske håndskrifter, der fandtes i Paris. Disse udkom under titelen Notices et Extraits, og i mange år udkom næppe noget bind, uden at der i det fandtes værdifulde bidrag af Silvestre de Sacy. Under rædselsperioden boede han, der havde mistet sine stillinger, i ro i en afsides egn af Brie og udarbejdede her sit epokegørende arbejde Mémoire sur diverses antiquités de la Perse (1793). Et supplement kom i 1795 og endvidere i 1815 hans Mémoire sur les monuments de Kermanshah ou Bisutun.

I 1795 blev han professor i arabisk ved École des langues orientales og tillige medlem af det genoprettede Franske Institut. I 1806 blev han professor i persisk ved Collège de France. Samme år udgav han sin fortrinlige Chrestomathie arabe (3 bind; ny udgave 1826). I 1810 udkom hans Grammaire Arabe (2 bind; ny udgave 1831); i 1829 hans Anthologie grammaticale arabe. Disse tre værker kan endnu den dag i dag siges at være uundværlige. Silvestre de Sacy nød en stor videnskabelig anseelse i hele Europa, og omtrent alle orientalister af betydning fra den følgende tid har været elever af ham. 

I 1808 blev han medlem af Corps législatif, men han tog liden del deri før Napoleons fald. I 1814 stemte han for dennes afsættelse. Samme år var han bleven udnævnt til baron. Efter restaurationen i 1815 blev Silvestre de Sacy tillige censor og medlem af kommissionen for den offentlige undervisning, i 1823 administrator for Collège de France og École des langues orientales, i 1832 medlem af pairskammeret. I 1822 var han en af stifterne af Société Asiatique. Han samlede et meget stort og værdifuldt privatbibliotek, hvis katalog udkom 1842—47.

Silvestre de Sacy har udgivet en mængde værker af berømte østerlandske forfattere, ofte med oplysende anmærkninger, andre med fransk oversættelse, således (1810): Abd-al-Latîfs Relation de l'Égypte (med fortræffelige noter), Calila et Dimna (1816), Moallaka af Lebid, med
fransk oversættelse (1816), Ferid-uddin-Attars Pendnâme, persisk tekst, med fransk oversættelse (1819), Hariris Makamát (1822; ny udgave 1847—53), endvidere det Nye Testamente på syrisk og karschuni. I 1861 udgav hertugen af Broglie hans efterladte Mélanges de littérature orientale (med en éloge over ham). Desuden findes over 400 afhandlinger, artikler og lignende af Silvestre de Sacy i forskellige tidsskrifter og lærde selskabers skrifter.

Kilder 

 

Orientalister fra Frankrig
Baroner fra Frankrig
Medlemmer af Académie des inscriptions et belles-lettres
Medlemmer af Videnskabernes Selskab
Faglitterære forfattere fra Frankrig
Fransksprogede forfattere
Franskmænd i 1700-tallet
Franskmænd i 1800-tallet
Personer fra Paris
The Open Championship 1878

The Open Championship 1878 var en golfturnering afholdt på Musselburgh Links i Musselburgh, Skotland den 4. oktober 1878 og arrangeret i fællesskab af Prestwick Golf Club, Royal and Ancient Golf Club of St Andrews og Honourable Company of Edinburgh Golfers. Turneringen var den 18. udgave af The Open Championship, og det var 14. gang at Prestwick Golf Club lagde græs til mesterskabet. 27 spillere, 23 professionelle og 4 amatører, deltog i turneringen, som blev afviklet som en slagspilsturnering over 36 huller.

Mesterskabet blev vundet af den forsvarende mester Jamie Anderson, som dermed vandt titlen for anden gang, med to slags forspring til Bob Kirk. Anderson havde tidligere vundet turneringen i året før og vandt efterfølgende også titlen året efter.

Resultater

Kilder / eksterne henvisninger 
OpenGolf.com – Previous Opens – Musselburgh 1878
Antique Golf Clubs from Scotland – Open Championship – 1878: Musselburgh

Noter 

1878
Sport i 1878
Karl Heinrich Graf

Karl Heinrich Graf (født 28. februar 1815 i Mülhausen i Elsass, død 16. juli 1869) var en franskfødt tysk teolog og filolog.

Graf studerede 1833—36 teologi i Strassburg, hvor han navnlig sluttede sig til Reuss. Efter at have været
privatlærer i Paris og Leipzig blev han 1847 gymnasielærer i Meissen, hvor han blev til sin død. I 1868 fik han afsked på grund af sygdom.

Hans hovedværker er: oversættelsen af Saadis Rosenhave (1846—1850), hvis persiske tekst han senere udgav (1858), en kommentar til Jeremias (1862) og Die geschichtlichen Bücher des alten Testaments (1866). Ved det sidste værk har han erhvervet et navn af stor betydning i den gammeltestamentlige forsknings historie.

Delvis ledet på sporet af Reuss fremsætter og begrunder han her følgende anskuelse om de gammeltestamentlige loves kronologiske rækkefølge: 1) Jehovisten, 2) Deuteronomisten (5. Mos. 5—26. 28) fra Josias tid, 3) de præstelige love fra eksilets tid.

Med enkelte ændringer (navnlig at Præsteskriftets fortællende dele var fra samme tid som dets love, ikke ældre, som Graf mente) blev denne anskuelse optaget af Kuenen og Wellhausen og trængte navnlig ved sidstnævntes omfattende begrundelse igennem, hvorfor den kaldes den Graf-Wellhausenske hypotese.

Kilder 

 

Teologer fra Tyskland
Oversættere fra Tyskland
Faglitterære forfattere fra Tyskland
Orientalister fra Tyskland
Tyskere i 1800-tallet
Personer fra Mulhouse
Salmonsens
Gymnasielærere fra Tyskland
Freddie Holm Nikolajsen

Freddie Holm Nikolajsen (født 1942 i Viborg, død ?) var en dansk kunstmaler og keramiker. 

Freddie Holm Nikolajsen tilhørte kunstnergruppen De unge vilde. Freddie Holm Nikolajsen blev inden sin død portrætteret i tv-udsendelsen Diesel og dæmoner DR 1. Freddie Holm Nikolajsens kunst var især præget af stilarten  ekspressionisme (figurativ/nonfiguartiv) og Freddie Holm Nikolajsen var i sin kunst påvirket af kunstnere som Asger Jorn DK,Cobra gruppen,James Ensor UK,Palle Nielsen DK.

Freddie Holm Nikolajsen var uddannet på Kunstakademiet i København hos Palle Nielsen, Søren Hjorth Nielsen, Hegle Bertram og Gunnar Ågaard Andersen. 

Udstillinger: Efterårsudstillingen, Den frie, Charlottenborg Forårsudstilling, Kunstindustrimuseet, Vejle Museum, Oslo Rådhus, Christianshavns beboerhus.

Malere fra Danmark
Personer fra Viborg
Nosferatu

Nosferatu, eine Symphonie des Grauens (dansk: Nosferatu, en skrækkens symfoni) er en tysk ekspressionistisk stumfilm fra 1922 af F.W. Murnau. Han ville filmatisere Bram Stokers Dracula, men hans studie var ude af stand til at opnå rettighederne til historien. Murnau besluttede derfor at filmatisere sin egen version og kun med mindre ændringer i handlingen. 

Resultatet har mange ligheder med Stokers historie. "Vampyr" blev til "Nosferatu", og navnene på figurerne blev ændret, så grev Dracula blev til grev Orlok. Hovedrollen som vampyr blev spillet af Max Schreck. Andre skuespillere i filmen var Gustav von Wangenheim, Greta Schröder og Alexander Granach.

Dele af filmen, der hævdedes at vise Transsylvanien, blev filmet i Slovakiet (Tatrabjergene og Váh floden). Nosferatus Slot er Orava Slot i det nordlige Slovakiet.

Noter

Eksterne henvisninger 
 

Tyske film fra 1922
Vampyrfilm
Gyserfilm baseret på bøger
Film baseret på værker af Bram Stoker
Film instrueret af F.W. Murnau
Stumfilm fra Tyskland
Krzeszowice

Krzeszowice er en by i voivodskab małopolskie i det sydlige Polen, omkring 18 km vest for Kraków. Byen ligger ved floden Krzeszówka. Krzeszowice har 10.050 indbyggere.

Eksterne henvisninger 

Byer i Polen
Espergærde Idrætsforening

Espergærde Idrætsforening (eller Espergærde IF, forkortet EIF) er en dansk fodboldklub, der holder til i den nordsjællandske by Espergærde. EIF blev grundlagt i 1935. Klubben spiller i

Ekstern kilde/henvisning 
 Espergærde IF's officielle hjemmeside

Referencer 

Idrætsforening
Fodboldklubber under DBU Sjælland
Täby kommun

Täby kommune ligger i Stockholms län ud til sundet Stora Värtan, lidt nord for det centrale Stockholm i Sverige. Kommunens administrationscenter ligger i byen Täby.

Byer 
Täby kommune har to byer.
indbyggere pr. 31. december 2005.

 *Den del af Täby som ligger i Täby kommune. Täby havde i 2005 totalt 58.593 innbyggere (5.034 i Danderyd kommun og 11 i Sollentuna kommun.
 **Den del af Vallentuna som ligger i Täby kommune. Vallentuna havde totalt 26.500 indbyggere i 2005 (19.732 i Vallentuna kommune)

Kommuner i Stockholms län
VB 1968

VB 1968 (eller Værebro BK Værebro Boldklub) er en dansk fodboldklub, der holder til i den københavnske forstadsby Bagsværd i Værebro/Værebroparken. Klubben er startet i 1968 og arbejder for integration igennem fodbold. 

Klubbens førstehold lå i 2003 i DBU Sjællands laveste række (Serie 6), men rykkede op igennem 2000'erne op gennem rækkerne, og rykkede i 2010 op i Sjællandsserien.

Ekstern kilde/henvisning 
VB's officielle hjemmeside

Bagsværd
Fodboldklubber under DBU Sjælland
Etableret i 1968
Rekha Thapa

Rekha Thapa (nepalesisk: रेखा थापा) (21. august 1982) er en nepalesisk skuespillerinde.

Eksterne henvisninger 
 

Skuespillere fra Nepal
Upplands-Bro kommun

Upplands-Bro kommune ligger nordvest for Stockholm i Stockholms län i landskapet Uppland i  Sverige. Kommunens administrationscenter ligger i byen Kungsängen.

Byer
Upplands-Bro kommune har seks byer.
Indbyggere pr. 31. december 2005.

Kommuner i Stockholms län
Termit

Termit kan henvise til flere emner:
 Termit (pyroteknik) – en metalblanding
 Termit (insekt) – et socialt insekt
Gniben

Gniben er det alleryderste punkt af Sjællands Odde. Herfra strækker stenrevet Sjællands Rev sig 10 km mod nordvest ud i Kattegat. 

På den stenede strand ligger flere store sten med inskriptioner om kattegatsvømningerne, hvor svømmere har svømmet distancen fra Jylland til Sjælland.

På Gniben ligger Søværnets Våbenkursus, men offentligheden har adgang til større dele af området udenfor normal arbejdstid.

Halvøer i Danmark
Odsherred Kommunes geografi
Aspazija

Aspazija, et pseudonym for Elza Pliekšāne (født Elza Rozenberga den 16. marts 1865 i Zaļenieku pagasts i Guvernement Kurland, død 5. november 1943 i Riga i Reichskommissariat Ostland), var en lettisk digter og dramatiker. Aspazija er den lettiske translitteration af Aspasia.

Aspazija blev født nær Jelgava i 1865, hvor hun studerede og samtidig var aktiv i ungdomsorganisationer. I de senere år blev hun interesseret i litteratur. Mens hun deltog i aktiviteter i Nye Strømning-bevægelsen, mødte hun en af dets ledere, Jānis Pliekšāns (bedre kendt som Rainis), en avisredaktør, digter og advokat på det tidspunkt. Parret blev gift i 1897. De var forviste til andre dele i det Russiske Kejserrige i perioden 1897–1903, og boede i eksil i Schweiz fra 1905 til 1920. Da de kom tilbage til et uafhængigt Letland efter 1. verdenskrig, var hun aktiv i den feministiske bevægelse. Aspazija tilsluttede sig også Latvijas Sociāldemokrātiskā Strādnieku Partija (Letlands Socialdemokratiske Arbejderparti). Aspazija var medlem af det lettiske parlament Saeima fra 1920 til 1934.

Kilder

Eksterne henvisninger 

Personer fra Kurland
Dramatikere fra Letland
Digtere fra Letland
Politikere fra Letland
Tyrolerhat

En tyrolerhat er en hovedbeklædning opkaldt efter Tyrol i Alperne. Tyrolerhatte er fremstillet af filt med en snor viklet rundt om bunden af kronen og en fjer eller dusk på siden som udsmykning. Mænd anbringer hattepins på venstre side og damer, der også bærer dem som en del af den traditionelle dragt, på højre side. Disse hattepins er fremstillet i tin og repræsenterer enten en by eller blot en større historisk aktivitet i regionen, for eksempel jagt eller brygning og lignende. Den traditionelle "dusk", som bæres på siden af hatten, er lavet af halen af gemsen, som tager en række forskellige former og ofte kombineres med fjer.

Det er populært blandt turister at samle hattepins fra lokale byer og udsmykke deres tyrolerhatte med dem. Tyrolerhatte benyttes også ofte som selskabshatte til for eksempel kostumeballer.

Tyrolerhatten siges at være inspirationen til homburgen.

Se også 
Trilby
Fedora
Homburg

Referencer 

Hatte
Cubas kvindefodboldlandshold

Cubas kvindefodboldlandshold er de nationale kvindefodboldlandshold i Cuba som reguleres af Asociación de Fútbol de Cuba.

Cuba har ikke deltaget i nogen CONCACAF-mesterskaber, og deltog først i kvalificeringen til OL i 2008. Holdet vandt i deres gruppe, men tabte i næste runde mod Jamaica. Grunden til at Cubas kvindefodboldlandshold kom så sent kan være at fodbold er langt mindre populært end baseball, volleyball og basketball, i tillæg til individuelle sportsgrene som atletik og boksning.

Resultater

VM 

*Omfatter kampe vundet på straffespark.

CONCACAS 

*Omfatter kampe vundet på straffespark.

Eksterne henvisninger 
 http://www.fifa.com/associations/association=cub/ranking/gender=f/index.html 

Kvindefodboldlandshold
Kvindefodboldlandshold
Barbara Gaskin

Barbara Gaskin (født 1950 i Hatfield) er en britisk sanger der, sammen med sin musikalske partner keyboardspilleren Dave Stewart, dannede en duo i 1981. I september samme år opnåede de en førsteplads på hitlisten i Storbritannien med en coverversion af sangen "It's My Party". De efterfølgende singler "Busy Doing Nothing" fra 1983 og "The Locomotion" fra 1986 gik også ind på UK Singles Chart, dog uden at opnå samme højde som deres debutudgivelse. Fem albums fulgte senere, udgivet på duoens eget pladeselskab Broken Records. Gaskin og Stewart arbejder satdig sammen, og spiller til tider ved koncerter sammen med Andy Reynolds på guitar.

Gaskin var tidligere forsanger i det britiske folkemusikband Spirogyra (1969-1974).

Eksterne henvisninger 
 Officiel hjemmeside  

Sangere fra England
James Blake

James Blake er navnet på flere personer:

 James Blake (tennisspiller) (1979-) – amerikansk tennisspiller
 James Blake (musiker) (1988-) – engelsk musiker
Edward Matwijkiw

Edward Theodor Matwijkiw (1. marts 1937 i Trørød – 17. maj 2012) var en dansk maler, grafiker og fotograf som var uddannet på Kunstakademiet 1960-62.

Kilder 

 Matwijkiw. Kommunikation i farver. Københan 1987. .

Eksterne henvisninger 
 
 Den Store Danske, Gyldendals åbne encyklopædi
 

Malere fra Danmark